home

Monikulttuurisuus on norssilaisten voimavara!

Maailma kohtaa Norssissa.

Tähän alkuun jotakin Norssin ja KV-koulun oppilaista ja opettajista, taustakulttuureista ja ehkä erilaisista opseista, kielistä jne.

Monta kieltä ja monia tapoja

Monikielisyys on osa jokaisen norssilaisen arkea: Suomi ja englanti ovat yhteiset kielemme, niillä opiskelemme. Tukiopetusta voi saada monella kielellä ja välitunnilla valitaan kieli kaveripiirin mukaan. Suomi toisena kielenä –opetus antaa erityistä tukea opiskelukielen taidoissa ja moni käy myös oman kotikielen opetuksessa. Norssin opettajat opiskelevat ja tutkivat parhaita keinoja suomen kielen tehokkaaseen opetukseen ja opiskeluun. Muita äidinkieliä opettavat opettajat perehdyttävät oppilaitaan myös suomalaisen ja omakielisen koulun eroihin ja yhtäläisyyksiin. Norssissa opetetaan ** xxx ** kieltä, kieliä on koulussamme yhteensä lähes/yli 40.

Erilaisuus on ilo

Norssilainen oppii jo pienestä pitäen, ettei kaikkien tarvitse olla samanlaisia. Pukeutuminen, ruokavalio, tavat, uskonnot ja juhlapäivät ovat eri perheillä erilaiset. Voimme puhella ja oppia näistäkin asioista toinen toisiltamme. Kuten pääsiäinen ja joulu niin myös ramadan, Eid-juhlat ja vaikkapa nowruz – keväinen uuden vuoden juhla – tulevat tutuiksi koulupäivinä. Koulun juhlissa on suomalaisen kulttuurin lisäksi mukana myös jonkun muun kulttuurin esityksiä. Kun saamme tietoa ja opimme asioita maailman erilaisista kulttuuriperinnöistä ja näemme kukin omat arvokkaat asiamme kirkkaammin. Ihmisten maailman runsaus ja moninaisuus on meille arvokas asia.

Myös Norssin opettajakuntaan kuuluu monen kulttuurin edustajia. Opiskelun tukea voi saada suomen ja englannin lisäksi myös albaaniksi, arabiaksi, bosniaksi, kurdiksi, somaliksi …

Yhdessä kotien kanssa

Kodin ja koulun yhteistyö on tärkeää. Tulkki on usein mukana huoltajan ja opettajan keskusteluissa ja tiedottamisessa pyritään selkeyteen. Norssin opettajia osallistui tänä keväänä selkokielen kurssille. Maaliskuussa pantiin alulle vanhempain vertaistukitoiminta, joka käynnistyy syksyllä aktiivisesti. xxxxxxxxxxxxxxxxxxxxx

Suunnittelua, toimintaa ja opiskelua

Monikulttuurisuus ei ole vain erilaisuutta samassa koulussa, se on myös jatkuvaa oppimista. Vuorovaikutuksen taitoja on opiskeltava ja harjoiteltava. Luokissa on omia tapoja ottaa esille näitä asioita. Andrew Youdin kanssa 7-luokkalaiset pohtivat omaa elinympäristöään pareittain ja kuvasivat itsensä sekä mieluisassa että epämieluisassa paikassa. Opittiin arvioimaan ympäristön vaikutusta elämäämme.

Kulttuurien vuorovaikutuksen asioita pohtii, suunnittelee ja myös toteuttaa Norssin monikulttuurisuusryhmä, johon kuuluvat Sinikka Alanen, Annika Hongisto, Abdisalam Ismail, Anu Isotalo, Anitta Juhala-Jolkkonen, Samran Khezri, Annele Laaksonen, Pirjo Mikkola (pj.), Vesa Valkila ja Andrew Youd. Ryhmä tutki syyslukukaudella opettajaksi opiskelevien opetussuunnitelmaa ja ehdotti siihen lisäyksiä ja täydennyksiä. Tulevaisuuden opettajat tarvitsevat tietoa ja taitoja, joiden varassa voi toimia monikulttuurisessa ja kansainvälisen koulutyössä. Maaliskuussa Norssin opettajat ja oppilaat viettivät muun Suomen mukana rasisminvastaista viikkoa. Perusopetuksen luokat saivat vihjepaketin, josta voi valita teematehtäviä luokan opiskeluihin sovittaen. Viikon virittäjänä oli päivänavaus, jossa 6a- Ja 2c- luokkalaiset yhdessä loruilivat:

”Yksi on hyvä yskimään, toinen töitä ryskimään, kolmas kahvin keittelee … ”.

Taitoja löytyi vaikkapa pannukakun paistosta ja maalivahdin kyvyistä balettiin asti. Luokkien 1-6 taitolistoja ilmestyi esiin ikkunoiksi aulan punaiseen Norssitaloon. Kouluravintola Makumestan ruokapöydillä oli viikon ajan ystävyyteen liittyviä kysymyksiä: ”Ihailetko häntä, joka puolustaa toisia? Ihailetko hyvää kuuntelijaa?” Luokassa voi myös tehdä kysymyksiin liittyvän tutkimuksen omista ihanteista ja kaveripiiristä. Pohdittiin ratkaisuja luuloista ja arveluista syntyviin ongelmiin tai luettiin satu kaikille yhteisestä tähtitaivaasta.

Erilaisista taitajista syntyy monitaitoinen norssiyhteisö. Taidot ja kaveruus eivät ole kiinni ulkoasusta tai kotitaustasta. Suvaitsevuusviikolla huomasimme, että ”Minä olen minä, sinä olet sinä ja hän on hän. Mutta yhdessä meillä on paljon yhteistä!”

Turun normaalikoulu, opettajankoulutuslaitos ja Turun kaupunki yhdessä järjestivät monikulttuurista ammattitaitoa kehittävän koulutuksen. Asiantuntijaksi oli kutsuttu professori Pirjo Lahdenperän Ruotsista. Pirjo Lahdenperä on kasvatustieteen professori ja johtaa kulttuurienvälistä koulututkimusta Botkyrkan Monikulttuurisuuskeskuksessa. Koulutus antoi turkulaiseen monikulttuurisuusasiantuntemukseen virikkeitä ja innostavia sävyjä, onhan Ruotsissa sekä pitempi että laajempi kokemus monikulttuurisesta pedagogiikasta ja koulusta.

Norssi on kiinnostava koulu, kansainvälisestikin

Turun Normaalikoulu ja Turun kansainvälinen koulu vastaanottavat monia vierailijoita. Lukuvuonna 2008-2009 on rehtori Vesa Valkila käyttänyt monta työpäivää vierailijoita isännöiden. Vieraita on ollut…………………….. Vierailijoiden kanssa keskustelu tuo kansainvälistä tietoa ja opettaa näkemään oman suomalaisen koulumme ominaisuuksia, joita aina emme huomaa. Kotimaisia vierailijoita: rehtoreita, opettajia ja opiskelijoita, kävi tänä lukuvuonna…… Loimaan kouluväki kävi kouluttautumassa, osa heitäkin paneutui juuri monikulttuurisuuteen.

Norssissa ajattelemme, että jokaisen omat tavat, omat arvot ja oma kieli, ovat tärkeä ja arvokas osa kunkin persoonaa. Opimme kunnioittamaan toisiamme ja arvostamaan erilaisia piirteitä toisissamme. Monimuotoisen maailman oppiminen ja ymmärtäminen on tärkeä osa norssilaisuutta!

Monikulttuurisuusryhmän puolesta

Pirjo Mikkola